83 
plerumque altero longior, saepe aequilongus vel etiam pau- 
lisper brevior. 
Frons ante marginata et lobata. Lobi laterales et 
medius plerumque majores. Linea marginalis verticalis a 
linea frontali marginali subdiscreta, in pleuras capitis de- 
fluens. 
Trunci annuli tres priores vel in speciebus 1 — 54 mar- 
gine posteriore plus vel minus manifesto utrinque sinuato, 
epimerorum angulis posticis retroductis, acutioribus, parte 
anteriore articulari annulorum 2 — 3 — 4 utrinque processu 
laterali distincto et acuto, vel etiam in speciebus 55 — 62 
margine posteriore utrinque levissime sinuato vel sub- 
transverso, epimerorum angulis posticis vix retroductis, 
obtusioribus, processu laterali parvo, obsoleto. 
Caudee annuli duo priores plerumque brevissimi, tres 
sequentes majores, epimeris magnis, acutis, retroductis; 
annulus analis triangulus, epimera annuli praecedentis ple- 
rumque non superans. Rami operculares pedum primi et 
secundi paris, in aliquot speciebus (1 — 11) omnium parium, 
tracheis instructi; rami terminales exteriores plerumque 
nonnihil deplanati et mari quam feminee longiores. 
I. Trachearum quinque paria adsunt. (Species 1 — 11). 
S. Porcellio Patzeburgii. 
Ovalis, convexiusculus, medio in trunco obtuse tuber- 
culatus, lateribus delete granulatis. 
Antennee exteriores dimidium corporis longitudine 
aequantes vel paulo longiores; scapi articulus tertius apice 
unidentatus; flagelli articulus prior altero sesquiplice vel 
fere duplo brevior. 
Caput a trunci annulo primo fere totum complexum. 
Lobi frontales laterales magni, rotundati, parum obliqui; 
lobus medius sat magnus, late rotundatus, fere semircir- 
culus. Epistoma medio tuberculo prominulo, obtuso. 
6 * 
